Al Jardine

Alan Charles «Al» Jardine (født 3. september 1942 i Lima i Ohio) er en USA-amerikansk gitarist, sanger og låtskriver. Han danna sammen med brødrene Brian, Dennis og Carl Wilson og deres fetter Michael Love den betydningsfulle popgrupa The Beach Boys. 

Liv og virke
 Bakgrunn
Al Jardine var den yngste av de to barna til Virginia og Donald Jardine. De første leveåra hans bodde familien i Lima i Ohio, og så flytta de til Rochester i delstaten New York, der faren arbeida for Eastman Kodak og underviste ved Rochester Institute of Technology. 

Familien flytta seinere til San Francisco og deretter til Hawthorne, der han og storebroren Neal hadde resten av sine ungdomsår. 

 Beach Boys
På high school blei Jardine kjent med Brian Wilson og brødrene hans Carl og Dennis. Sammen med Mike Love starta de The Beach Boys, som skulle bli et av historias mest populære popband.

Jardine spiller bass på gruppas første plate, «Surfin'» fra 1961. Tidlig i 1962 forlot han bandet, men kom tilbake et drøyt år seinere – og var så med i rundt 35 år. Han spilte stort sett rytmegitar og sang harmonistemmer, men han har også førstestemmen på en del sanger, for eksempel «Help Me, Rhonda» og «Cotton Fields». Jardine har en falsettstemme nokså lik Brian Wilsons, og han har derfor ofte erstatta denne på turné. Jardine har også skrevet og produsert enkelte av gruppas sanger.

Etter Beach Boys
Jardine forlot The Beach Boys i 1998, da Carl Wilson døde. Han har seinere turnert med Endless Summer Band, som blant annet bestod av tidligere BB-turnémusikere.«Al Jardine and the Endless Summer Band head to Vegas!», i Examiner.com (AXS Entertainment) 25. juli 2011; besøkt 4. desember 2015.  Høsten 2006 spilte han sammen med Brian Wilson på en kort turné i anledning 40-årsjubileet for Pet Sounds.«Wouldn’t It Be Nice Not to Fuss Over Significance or Perfection?», i New York Times 23. november 2006; besøt 4. desember 2015. I 2010 gav Jardine ut sitt første solo-studioalbum, A Postcard from California, med bidrag både fra BB-kollegene og andre musikere, som Neil Young og Steve Miller.«A Postcard From California: A Conversation with The Beach Boys' Al Jardine», i Huffington Post 27. august 2010; besøkt 4. desember 2015.

I 1988 blei The Beach Boys (med opprinnelig besetning) innvotert i Rock and Roll Hall of Fame.Informasjon på Rock and Roll Hall of Fame nettsted; besøkt 4. desember 2015.

 Referanser 

 Kilder 
 Jon Stebbins: The Beach Boys FAQ. All That's Left to Know About America's Band, Backbeat Books 2011. (Boka har ikke sidetall, så det er vanskelig å oppgi eksakte referanser.)
 Robert Graham Anstey: The Beach Boys – The Musical Evolution of America's Band, Anstey 2004, kapittel 7. 

 Eksterne lenker 




Kategori:The Beach Boys-medlemmer
Kategori:Gitarister fra USA
Kategori:Låtskrivere fra USA
Kategori:Medlemmer av Rock and Roll Hall of Fame (gruppemedlem)
Kategori:Personer fra Lima i Ohio
Kategori:Personer fra Rochester
Kategori:Personer fra San Francisco
Kategori:Personer fra Hawthorne